রাশিয়ান সেন্টার ফর রিকন্সিলিয়েশন অব অপোজিং পার্টিজ’র কর্মকর্তারা সিরিয়ায় মানবিক পরিস্থিতি উন্নয়নের প্রয়াস অব্যাহত রেখেছেন বলে জানিয়েছে বার্তা সংস্থা তাস। কেন্দ্র প্রধান ভ্লাদিমির সভচেনকো সোমবার জানান, গতকাল সোমবার দির-ই-জর-এ দুই দফা মানবিক সহায়তা কার্যক্রম পরিচালনা করা হয়। এদিন রাশিয়ান এই কেন্দ্রটির কর্মকর্তারা লাতাকিয়া নগরী ও দির-ই-জর’র হাতলা বসতি এলাকায় দুই দফা মানবিক কার্যক্রম পরিচালনা করে। সভচেনকো বলেন, ‘সেখানে বেসামরিক নাগরিকদের মধ্যে ৫৭০ ব্যাগ খাবার, ১শ’ বয়াম মধু ও শিশুদের জন্য ৬শ’ বস্ত্র বিতরণ করা হয়। ৫৭০ ব্যাগ খাবারে ওজন প্রায় ২.১ টন।’